Exqrch/javanese-Komodo-pixelgpt huggingface dataset:
Saben dijak omongan, dhèwèké mesthi kaya wong bingung.
Jeng Kelin duwé sipat kang seneng ngeyel, mulane kereb nggawe pemeran liyané jengkel
peran Jengkelin wiwitane metu saka kang biyèn digiyaraké Trans TV
rikala semono, pembagian peran kelebu stereotip
Ana kang mesthi dadi ibu-ibu galak, cah wadon menthel, lha Gina mesthi éntuk peran kang goblok-goblokan
Manawa amarga suarane kang cempreng, Gina kapilih maragakake peran Jeng Kelin.
Seniman Seniman utawa artis yaiku ahli séni, utawa wong kang duwé babagan kérja ing donya séni
Isa uga pényanyi; pémain filem; pélukis lan sapanunggalane
nanging karo mlakuning pérubahan jaman, wong-wong awam biyasa nyebut artis iku wong utawa hal kang "diekspose" ing médhia massa, nanging anggépan iki kéliru.
Gègèr Pacinan Gègèr Pacinan (uga misuwur minangka Tragedi Angke; ana ing Walanda: Chinezenmoord, kang tegesé "Matèni wong Cina") ya iku pogram kanggo wong katurunan Cina ing kutha palabuhan Batavia, Indhiya Nèderlan (saiki Jakarta)
Panindhesan ing kutha saka 9 Oktober 1740 nganti 22 Oktober; manéka warna paprangan cilik-cilik nganti tekan sasi Novèmber 1740
Kabingungan masarakat Tionghoa iku amarga réprèsi pamaréntah lan kurangé asil makarya akibat saka mudhuné rega gula rikala semana
Kanggo nanggepi kabingungan iku, ana ing patemon Dhéwan Hindhia ("Raad van Indië"), badan pemimpin Vereenigde Oostindische Compagnie (VOC), Gubernur-Jendral Adriaan Valckenier mbiwara yèn ontran-ontran apa waé bisa diwales karo kakerasan uga patèn-patènan
Pangumuman saka Valckenier iku ditindhakaké saka tanggal 7 Oktober 1740 sawisé wong-wong Tionghoa akèh kang dadi buruh pabrik gula matèni 50 prajurit Walanda
Panguwasa Walanda ngirim prajurit tambahan, kang njupuk senjata saka wong-wong Tionghoa lan nindakaké jam wengi
Ésuké sawisé diwedèni kejemé wong-wong Tionghoa, golongan ètnis Batavia wiwit mbakar omah-omahé wong Tionghoa ing Kali Besar
Déné prajurit Walanda nyerang wong Tionghoa nganggo mriem
Ontran-ontran iki langsung nyebar ing kutha Batavia saéngga akèh wong Tionghoa kang mati
Valckenier mbiwara yèn ana pengampunan kanggo wong Tionghoa tanggal 11 Oktober, nanging golongan prajurit isih mburu wong Tionghoa nganti tanggal 22 Oktober, nalika Valckenier mbiwara yèn ontran-ontran wajib dibubaraké
Ing njaba kutha prajurit Walanda perang karo buruh pabrik gula
Sawisé ontran-ontran, prajurit Walanda nyerang markas Tionghoa ing manéka warna pabrik gula
Wong Tionghoa kanthi slamet ngungsi menyang Bekasi
Kira-kira punjul 10.000 wong katurunan Tionghoa dipatèni
Gunggung wong slamet kurang luwih 600 nganti 3000
Sabanjuré ontran-ontran kadadéan ing kabèh tlatah Jawa lan ana kadadéan perang kang suwené rong taun, kanthi wadya gabungan Tionghoa lan Jawa nglawan prajurit Walanda
Sawisé iku, Valckenier diundang menyang Walanda lan dituntut amarga katuté dhèwèké ing ontran-ontran; Gustaaf Willem van Imhoff nggantèkaké dadi gubernur-jendral
Tekan jaman modhèren, ontran-ontran iki kerep tinemu ing sastra Walanda
Ontran-ontran iki uga dadi asal muasal jeneng tlatah ing Jakarta
Ing kalamangsa wiwitan kolonialisasi Indhiya Nèderlan, akèh wong Tionghoa didadèkaké tukang yasan nalika yasa kutha Batavia ing pinggir Sagara Jawa; uga ana kang dadi bakul, buruh pabrik gula utawa duwé toko
Tumindak dol tinuku Indhiya Nèderlan lan Tiongkok, kang punjeré ing Batavia, nguwataké ékonomi lan imigrasi wong Tionghoa menyang Tanah Jawa
Cacahé wong Tionghoa ing Batavia taun 1740 ana punjul 10.000 wong, èwonan manèh omah ing jaban kutha
Pamaréntah kolonial Walanda majibaké wong-wong Tionghoa nduwé layang idhèntifikasi, lan wong kang ora duwé layang bakal dibalèkaké menyang Tiongkok
Kawicaksanan dhéportasi diketataké ing taun 1970-an, sawisé ana wabah malaria kang ndadèkaké èwonan wong mati
Gubernur-Jendral Dirk van Cloon
Miturut sejarawan Indonésia Benny G
Setiono, epidemik iki bebarengan karo mundhaké rasa cubriya lan duwé endhem-endheman ("dendam") marang ètnis Tionghoa, kang cacahé saya akèh lan saya sugih
Akibaté, Komisaris Urusan Orang Pribumi Roy Ferdinand, manut pakoné Gubernur-Jendral Adriaan Valckenier, mutusaké yèn tanggal 28 Juli 1740 warga Tionghoa kang ora resmi arep di dhéportasi menyang Zeylan (saiki Sri Lanka) lan dipeksa dadi tani kayu legi
Wong Tionghoa kang sugih diperes panguwasa Walanda lan diancem arep di dhéportasi; Stamford Raffles, ahli sajarah saka Inggris lan ahli sajarah Jawa, nyathet yèn wong Walanda diwènèhi pangertèn Kapitan Cina (pemimpin ètnis Tionghoa kang ditemtokaké Walanda) kanggo Batavia, Ni Hoe Kong, supaya ndhéportasèkaké kabèh wong Tionghoa kang nganggo klambi ireng utawa biru, sebab kang nganggo klambi kaya mangkono kang wong ora nduwé.
Ana uga désas-desus yèn wong sng dirim menyang Zeylan ora tekan Zeylan nanging dibuwang ing sagara, utawa wong-wong iku mati nalika nggawé ontran-ontran ing kapal
Anceman dhéportasi iki ndadèkaké wong Tionghoa bingung, lan akèh buruh kang malih ora nyambut gawé
Sawetara iku wong Batavia (Batawi) asli dadi mèlu sujana marang wong Tionghoa
Sing ndadèkaké tambah sujana ya iku masalah ékonomi, wong pribumi mlarat déné wong Tionghoa sugih-sugih
Paasman ngandaraké manawa wong Tionghoa iku kaya wong Yahudiné Asia., Sejatiné ora kabèh wong Tionghoa iku sugih, ana uga kang mlarat ya iku kang dadi buruh pabrik gula
Wong Tionghoa kang sugih duwé pabrik lan dadi tambah sugih amarga dol tinuku, uga dhistribusi arak, ombenan saka molase lan beras
Nanging panguwasa Walanda nemtokaké rega gula kang ndadèkaké resah
Akibaté rega gula ing donya mudhun, disebabaké ekspor gula menyang Éropah mundhak indhustri gula ing Indhiya Nèderlan banjur rugi
Tekan taun 1740, rega gula ing pasar global tikel loro saka rega taun 1720 nganti taun 1740
Amarga gula dadi salah sawijining èkspor Indhiya Nèderlan, nagara jajahan iku ngalami krisis finansial
Awité anggota Dhéwan Hindhia ("Raad van Indië") nganggep yèn wong Tionghoa ora bakal nyerang Batavia, lan kawicaksanan kang luwih tegas bab ngatur wong Tionghoa, ditentang fraksi kang kapimpin déning mantan gubernur Zeylan Gustaaf Willem baron van Imhoff, kang bali menyang Batavia taun 1738
Nanging, katurunan wong Tionghoa tekan ing piggiran Batavia, lan tanggal 28 September Valckenier lan anggota dhéwan rapat darurat
Ing rapat iku, Valckenier mréntah supaya ontran-ontran kang asalé saka wong Tionghoa bisa diaké kanthi kakerasan
Nanging kaputusan iku ditentang déning fraksi van Imhoff; Vermeulen (1938) kang duwé panemu kategangan rong fraksi iku duwé peranan ing pambantéan
Tanggal 1 Oktober wengi wong-wong Tionghoa wis padha kumpul ing ngarep gedhong Batavia, wong-wong Tionghoa ngamuk amarga omongané Valckenier limang dina kapungkur
Nanging sawisé matèni sersan keturunan Bali ing wates kutha, dhéwan mutusaké kanggo nambah prajurit kang njaga kutha
Rong golongan saka wong Éropah lan kuli pribumi dikirim menyang pos penjagaan sisih kidul lan wétan Batavia banjur rencana perang digawé
Sawisé golongan buruh pabrik gula katurunan Tionghoa brontak gawa gaman kang digawé dhéwé kanggo njarah lan mbakar pabrik,kang jaréné kapimpin déning Kapitan Cina Ni Hoe Kong, matèni 50 prajurit Walanda ing Meester Cornelis (saiki Jatinegara) lan Tanah Abang tanggal 7 Oktober
Kanggo nanggepi serangan iki, pemimpin Walanda ngirim 1.800 prajurit kang dikancani "schutterij" (milisi) lan sewelas batalyon wajib militèr kanggo nglèrèni pambrontakan
Pasukan mau uga nindakaké jam malam lan mbatalaké pengetan Tionghoa kang wis dijadwalaké
Amarga wedi marang wong Tionghoa arep gawé prakara ing wengi iku, kang manggon ana ing pinggiran ora kena nyumet lilin lan nyerahaké kabèh gaman uga péso kang paling cilik
Ésuké, prajurit Walanda bisa nangkis serangan saka 10.000 wong Tionghoa, kang kapimpin déning golongan saka Tangerang lan Bekasi, ing témbok kutha; Raffles nyathet 1.789 wong keturunan Tionghoa mati ing serangan iki
Kanggo nanggepi serangan iki, Valckenier nganakaké rembugan Dhéwan Hindhia manèh tanggal 9 Oktober
Sawetara iku kabar ngenani wong Tionghoa kang arep matèni lan mrawasa wong pribumi wiwit nyebar ing ètnis liya, uga batur tukon saka Bali lan Sulawesi sarta prajurit Bugis lan Bali
Kanggo nyegah kadadéan iku, golongan-golongan ètnis liya wiwit ngobong omah-omahé wong Tionghoa ing Kali Besar
Banjur serangan saka Walanda marang wong Tionghoa ing Batavia
Pulitikus Walanda kang anti-kolonis W.R.
van Hoëvell nulis yèn "wong wadon kang lagi ngandhut lan nyusoni, bocah cilik, lan priya gaek mèlu ing serangan
Tahanan dibanté kaya domba." Wadyabala pimpinané Letnan Hermanus van Suchtelen lan Kaptèn Jan van Oosten, saradhadhu Walanda kang slamet saka serangan ing serangan di Tanah Abang, mara menyang pacinan: Suchtelen lan widyabalané mara menyang pasar manuk, déné widyabalané van Oosten ing pos cedhak kanal
Jam lima sore, saradhadhu Walanda wiwit nembak meriem ing omah-omahé wong Tionghoa, saéngga omah-omah padha kobong
Wong Tionghoa padha mati nalika metu saka ngomah la nana uga kang bunuh diri
Sing bisa tekan kanal dipateni widyabala Walanda kang ngenteni ing prau cilik
sawatara prajurit Walanda kang liya mondar-mandir ing omah-omah kang kobong, nggoleki lan matèni wong Tionghoa kang isih urip
Kadadean iku banjur nyebar ing kabèh wewengkon Batavia
Ésuké kakerasan mau nyebar, lan pasièn Tionghoa ing salah sawijining Rumah Sakit digawa metu lan dipateni
Usaha kanggo nglereni kobongan ing Kali Besar during kasil, kobongan iku malah tambah ndadra, lan lagi mati tanggal 12 Oktober
Sawetara iku, golongan kang jumlahe 800 widyabala Walanda lan 2.000 wong pribumi nyerbu Kampung Gading Melati, ana ing kana ana wong Tionghoa kang umpetan, pimpinané ya iku Khe Pandjang
Nanging sanajan warga Tionghoa ngungsi ing wewengkon Paninggaran, warag Tionghoa uga diusir déning widyabala Walanda
Sekitar 450 wong Walanda lan 800 wong Tionghoa kang dadi kurban ing ontran-ontran iku
Tanggal 11Oktober, Valckenier ngakon opsir-opsir Walanda kanggo nglèrènaké jarah rayah, nanging ora kasil
Ngesuké Dhéwan Hindhia nemtokaké yèn saben wong kang nggawa ndas wong Tionghoa arep diregani rong dukat; iku mau gawé mancing wong suku liya supaya mèlu mbantai wong Tionghoa
Akibaté, wong Tionghoa kang slamet saka serangan kapisan wiwit digoleki “bandit” kang kepengen marang hadiahé
Panguwasa Walanda lan golongan pribumi bareng-bareng ing Batavia; grenadir Bugis lan Bali kang dikirim kanggo nguwataké prajurit Walanda tanggal 14 Oktober
Tanggal 22 Oktober, Valckenier mrentahke supaya pambantéan dilereni
Ing surat kang isiné kesalahan kabèh saka wong Tionghoa nalika ontran-ontran ing Batavia, dhèwèké ngajak wong Tionghoa damai, kajaba pamimpin pamberontakan, dhèwèke ngajokaké pangaji 500 rijksdaalder kanggo saben pemimpin kang dipatèni
Ing pinggiran kutha ontran-ontran cilik isih ana antarané wong Tiongha lan widyabala Walanda
Tanggal 28 Oktober, sawisé rong minggu, ontran-ontran cilik mau kadadéan, 500 wong Tionghoa mangkat ing Cadouwang (saiki Angke), nanging diusir déning kavaleri kang pimpinané "Ridmeester" Christoffel Moll sarta Kornet Daniel Chits lan Pieter Donker
Ngesuké kavaleri iku, kang anggotané 1.594 widyabala Walanda lan pribumi iku nyedhaki markasé wong Tionghoa ing Pabrik Gula Salapadjang
Ana ing kana widyabala Walnda iku ngumpul ing alas, banjur ngobong Pabrik kang isiné wong Tionghoa; salah sawijiné pabrik liya ing Boedjong Renje diobong déning widyabala Walanda liyané
Amarga wedi karo widyabala Walanda wong-wong Tionghoa ngungsi ing pabrik gula ing Kampung Malayu, kang kira-kira patang jam saka Salapadjang; nanging markas iki banjur diobong Walanda kanthi pimpinan Kapten Jan George Crummel
Sawisé ngalahaké wong Tionghoa, wadyabala Walanda bali menyang Batavia.Sauntara iku, wong Tionghoa dikurung, 3.000 prajurit saka Kasultanan Banten, lumayu ngétan nuruti pasisir lor tanah Jawa; 30 Oktober ana lapuran manawa wong Tionghoa wis ngliwati Tangerang
Préntah kanggo gencatan senjata tekan marang Crummel tanggal 2 November
Dhèwèké lan widyabalané bali menyang Batavia sawisé 50 wong kang njaga ing Cadouwang
Nalika Crummel teka ing Batavia, wis ora ana manèèh pamberontak Tionghoa kang ana ing njaba témbok
Penjarahan banjur kadadéan tekan tangga; 28 November lan widyabala pribumi bébas tugas akir November Asil
Akèh Sejarawan kang nyathet yèn 10.000 wong Cina kang ana ing kutha Batavia dipatèni.
Watara 600 nganti 700 omah diobong lan dijarah
Vermeulen nyatet yèn 600 wong Tionghoa slamet, déné sejarawan Indonésia A.R.T
Kemasang nyathet 3.000 jiwa kang slamet
Déné Sejarawan Tionghoa-Indonésia Benny G
Setiono nyathet yèn 500 tahanan lan pasin rumah sakit dipatèni, déné jumlah wong kang slamet 3.431
Sawisé ontran-ontran iki banjur ana kalamangsa kang rawan ana ing pulo Jawa, ya iku pambantéan marang warga Cina
Ing Semarang taun 1741, ing Surabaya lan Gresik.Minangka dadi salah sawijining syarat kanggo nglereni ontran-ontran, kabèh wong Batavia keturunan Tionghoa dipindhahaké menyang "pacinan" ing cedhak wates kutha Batavia, kang saiki dadi Glodok
Iki maraaké wong Walanda gampang ngawasi wong Tionghoa
Kanggo lunga saka "pacinan", wong Cina mbutuhake tikèt mirunggan
Nanging taun 1743, wis ana atusan bakul Tionghoa kang bakulan ana ing Batavia
Wong Tionghoa liya dipanggedhèni déning Khe Pandjang ngungsi menyang Jawa Tengah, wong-wong Tionghoa nggabung mèlu widyabala kang dipanggedhèni déning Sultan Mataram, Pakubuwana II
Sanajan perang wis rampung taun 1743, nanging sasuwéné 17 taun isih ana konflik ing Jawa
Tanggal 6 Dhésèmber 1740 van Imhoff lan 2 anggota Dhéwan Hindhia ditangkep amarga dituding mbangkang karo Valckenier lan tanggal 13 Januari 1741, wong-wong mau dikirim menyang Walanda nganggo kapal kang béda; tekan Walanda tanggal 19 September 1741
Ing Walanda, van Imhoff ngyakinaké Heeren XVII, kang nyekel saham utama VOC, yèn Valckenier kang marakaké ana ontran-ontran ing Batavia, uga sesorah kang judhulé "Consideratiën over den tegenwoordigen staat van de Ned
Comp." ("Pertimbangan amarga Kaanan Mutakhir ing Indhiya Nèderlan") tanggal 24 November
Akibat saka sesorah mau, van Imhoff lan anggota dhéwan liya dibébasaké ska tuntutan
Tanggal 27 Oktober 1742, van Imhoff dikirim manèh menyang Batavia nganggo kapal "Hersteller" dadi Gubernur Jenderal Indhiya Nèderlan kang anyar
Dhèwèké tekan Batavia tanggal 26 Mèi 1743
Valckenier olèh layang yèèn dhèwèké arep digantèkaké déning van Imhoff dadi gubernur Jendral taun 1741; versi liya ya iku Heeren XVII ngganti Valckenier minangka ukuman akibat kakean ngekspor gula ora kopi taun 1739, kang ndadèkaké VOC rugi
Nalika Valckenier olèh surat iku, van Imhoff isih ing dalan arep menyang Wakanda
Valckenier lunga saka Indhiya Nèderlan tanggal 6 November 1741, sawisé milih Johannes Thedens dadi gantiné tekan van Imhoff bali menyang Batavia
Tanggal 25 Januari 1742 dhèwèké tekan Cape Town nanging ditangkep lan diselidiki déning Gubernur Hendrik Swellengrebel saka prentahé Heeren XVII
Valckenier dikirim manèh menyang Batavia Agustus 1742, dhèwèké ditahan ing Benteng Batavia, telung sasi banjur digugat marang pirang-pirang tuntutan kalebu tuntutan Gègèr Pacinan
Maret 1744, dhèwèké disalahké lan dituntut ukuman mati lan bandhané disita
Dhésèmber 1744, Valckenier gawé tetélan kanggo mbela awake dhéwé
Valckenier njaluk luwih akèh bukti marang Walanda, nanging séda ing Tahanan tanggal 20 Juni 1751, sadurungé penyelidikané rampung
Ukuman mati dibatalaké taun 1755
Vermeulen ngomong yèn ukuman Valckenier ora adil amarga mung saka amarahé wong Walanda
Kuwi mau banjur diakoni kanthi resmi, sebab taun 1760, anaké Valckenier, Adriaan Isaäk Valckenier, olèh ganti rugi 725.000 gulden.
Produksi gula ing Batavia mudhun akèh sawisé ontran-ontran, amarga wong Tionghoa kang biyèn ngurusi wis padha mati utawa ilang
Industri iku wiwit turun kanthi drastis setelah pambantéan, sebab banyak orang Tionghoa yang dulu mengurus indhustri tersebut wis terbunuh atau hilang
Industri tersebut wiwit maju manèh sawisé Gubernur Jenderal van Imhoff "mengkolonisasi" Tangerang
Awalé dhèwèké nduwé maksud supaya wong kang asalé saka Walanda tetanèn ana kana; dhèwèké duwé panemu yèn wong Walanda kang ana ing Batavia iku males-males
Nanging dhèwèké ora bisa narik wong anyar amarga pajeg Indhiya Nèderlan dhuwur banget, banjur dhèwèké kapeksa adol lemah karo wong Walanda kang ana ing Batavia
Sing duwé lemah mau ora olèh ngerjakaké lemahé, banjur lemahé disewakaké marang wong Tionghoa
Produksi gula mundhak manèh sakwisv iku, nanging lagi taun 1760-an produksi gula padha karo taun 1740-an, sakwisv iku produksinv wiwit kurang manèh
Jumlah pabrik gula uga saya sithik
Taun 1710 ana 131 pabrik, nanging taun 1750 mung 66 pabrik
Vermeulen kandha yèn ontran-ontran iki salah sawijining prastawa kang misuwur ing kolonialisme Walanda abad 18
Dharmowijono ngadhakaké yèn pogrom iki duwé peran kang gedhé ing sastra Walanda
Dharmowijono nyathet ana gurit déning Willem van Haren kang ngritik ontran-ontran iki (saka taun 1742) lan gurit anonim, saka périodhe kang padha, kang ngritik wong Tionghoané
Raffles nulis taun 1830 yèn cathetan historis Walanda luwih pepak lan mirunggan
Sejarawan asal Walanda Leonard Blussé nulis yèn Gègèr Pacinan ndadèkaké kutha Batavia tuwuh ngrembaka, nanging agawé dikotomi antarané ètnis Tionghoa lan pribumi isih krasa nganti tekan pungkasan abad angka 20
Ontran-ontran iki uga ndadèkaké asal jeneng-jeneng sawatara laladan ing Jakarta
Kaya ta Tanah Abang ya iku amarga akèh wong Tionghoa kang dipatèni ana ing kana; van Hoëvell duwé panemu yèn jeneng iku dianggo supaya wong Tionghoa slamet saka pogrom lan luwih rikat nrima amnèsti
Jeneng Rawa Bangke dijupuk saka tembung "bangkai" utaea jisim, amarga wong Tionghoa akèh kang dipatèni ana ing panggonan iku
Tumpang Tumpang tegesé bisa: Papan
Metode role playing Metode role playing ya iku metodhe kanthi nguasani bahan-bahan pasinaonan kanthi pengembangan imajinatif utawa penghayatan
Pengembangan utawa imajinatif siswa punika saged kalampahan manawi siswa meranaken paraga ingkang dipunlampahi kaliyan tiyang kathah utawa luwih saking satunggal tiyang
Kaluwihan metodhe role playing ya iku:
Candhi Bentar Candhi bentar ya iku sesebutan déning yasan gapura duwé wangun kanthi cacah loro kembar lan wujud simetri tuladha kang mbatesi ing sisih kiwa lan tengen ing lawang utawa kori lumebu
Candhi bentar duwé struktur pérangan ndhuwur kang ora duwé payon ing kaloro sisiné saéngga kaloro sisiné kapisah sampurna,lan hanya kahubung ing pérangan ngisor déning tondak-tondakan "(anak tangga)".
Setatsiyun Haurpugur Haurpugur (HRP) ya iku setatsiyun sepur kang dumunung ing Haurpugur,Rancaekek,Bandung
Setatsiyun kang ana ing tlatah kaduwuran dpl iki dumunung ana ing Laladan Operasi 2 Bandung
Setatsiyun iki uga kagolong setatsiyun kelas 3.
Howard Webb Howard Webb, MBE (lair tanggal 14 Juli 1971) iku sawijining wasit profésional bal-balan saka Inggris
Dhèwèké mligi ngwasiti tetandhingan ing liga utama Inggris, Premier League
Wiwit taun 2005 Howard Webb kadaftar minangka wasit FIFA
Sadurungé dadi wasit, dhèwèké nyambut gawé minangka sersan pulisi.
Stéphane Lannoy Stéphane Laurent Lannoy (lair tanggal 18 September 1969 ing Boulogne-sur-Mer) iku sawijining wasit bal-balan saka Prancis
Nalika isih enom dhèwèké main bal-balan sadurungé dadi wasit
Dhèwèké wis dadi wasit internasional FIFA wiwit taun 2006
Dhèwèké saiki manggon ing Sailly-sur-la-Lys lan nyambut gawé minangka distributor dolanan digital
Dhèwèké wis naté ngwasiti bal-balan ing Olimpiade 2008, UEFA Champions League, Piala UEFA lan tetandhingan kwalifikasi kanggo UEFA Euro 2008 lan Piala Donya FIFA 2010
Dhèwèké uga dipilih dadi wasit nalika Piala Donya 2010
Lannoy ngwasiti tetandhingan antara Walanda lan Dhènemarken lan Brazil lawan Pasisir Gadhing
Dhewèké uga dadi wasit nalika UEFA Euro 2012.
Viktor Kassai Viktor Kassai (lair tanggal 10 September 1975) iku sawijining wasit bal-balan saka Honggari
Dhèwèké wis dadi wasit FIFA wiwit taun 2003.
Nicola Rizzoli Nicola Rizzoli (lair tanggal 5 Oktober 1971)iku sawijining wasit bal-balan saka Italia
Dhêwêké wis dadi wasit FIFA wiwit taun 2003
Ing taun 2012 dhêwèké uga dadi wasit ing UEFA Euro 2012.
Björn Kuipers Björn Kuipers (]; lair tanggal 28 Maret 1973 ing Oldenzaal, Overijssel) iku sawijining wasit bal-balan Walanda
Dhêwêké iku wasit ing liga utama Walanda: Eredivisie
Saliyané iku Kuipers ya dadi wasit internasional
Kuipers iku ana ing Pratélan A (tabèl unggul) wasit-wasité saka asosiasi bal-balan Walanda KNVB
Bapakné Kuiper iku uga wasit
Ing tanggal 14 Januari 2009, Jaap Uilenberg ketua staff tèknis KNVB ndhedhesi manawa Kuipers wis dipromosèkaké menyang pangkat kelas paling dhuwur ing Éropah
Dadi bebarengan karo Pieter Vink lan Eric Braamhaar, Kuipers iku salah sawijiné wasit Walanda sing aktif ing tingkat paling dhuwur Éropah
Kuipers mèlu kadaftar minangka wasit FIFA wiwit taun 2006
Nalika ing UEFA Euro 2012, Kuipers iku diwènèhi tugas kanggo ngwasiti tetandhingan ing Grup D antara Prancis lan Ukraina
Nalika iku dhèwèké njupuk kaputusan langka kanggo megat tetandhingan iki kanggo 55 menit amarga kahadhang udan deres lan petir
Dhèwèké naté kuliah Administrasi Bisnis ing Universitas Radboud Nijmegen lan saliyané dadi wasit, Kuipers uga nyambut gawé minangka mitra pamilik supermarket C1000 telu lan salon siji ing Oldenzaal.
Panggulawenthah formal Pandhidhikan Formal ya iku jalur pendidikan sing wis késtruktur rapi lan bérjénjang
Sing kébagi wiwit Péndidikan Dasar/Sekolah Dasar, Péndidikan Ménéngah (Sékolah Ménéngah Pértama lan Sékolah Ménéngah Atas), lan Péndidikan Tinggi.
Afrizal Malna Afrizal Malna kang lair ing Jakarta tanggal 7 Juni 1957 ya iku panulis Indonésia kang ngasilaké pirang-pirang karya puisi, cerkak, novèl, esai, lan teks pertunjukan teater
Ing antarané karya-karyané, tema puisi Afrizal Malna kang paling katon ya iku gambaraning dunya modern lan panguripan urban, sarta objek material saka lingkungan mau
Korespondensi objek-objek mau kang nyiptakaké nuansa lan gaya puitiké
Kawit namataké SLA taun 1976, Afrizal Malna ora nerusaké sekolahé
Taun 1981, dhèwèké ngudi kawruh ing Sekolah Tinggi Filsafat Driyarkara, Jakarta, minangka mahasiswa kusus nganti pertengahan ditokaké taun 1983
Ing umur 27 taun, Afrizal Malna kawin
Kurang luwih sepuluh taun, dhèwèké tau nyambut gawé ing perusahaan kontraktor yasan, èkspèdhisi momotan kapal laut, lan asuransi jiwa
Saiki luwih akèh nyambut gawé ing babagan kagunan, minangka sutradara pertunjukan kagunan, kurator kagunan instalasi, penyair, lan panulis
Puisi, carkak, lan esaine kaemot ing "Horison", "Kompas", "Berita Buana", "Republika", "Kedaulatan Rakyat", "Jawa Pos", "Surabaya Post", "Pikiran Rakyat", "Ulumul Qur'an", lan liya-liyané
Téma puisi Afrizal Malna kang paling katon ya iku palukisan dunya modern, panguripan urban, lan objek material saka lingkungan tartemtu
Imaji-imaji ing sadina-dinané, kanthi sesandingan ditudhuhaké (jukstaposisi) kanthi ramé, hiruk-pikuk, malah-malah chaotic, semrawut, dikatonaké ana ing judhul-judhul puisiné, kaya ta: Antropologi Kaleng-Kaleng Coca Cola, Fanta Merah untuk Déwa-Déwa, Migrasi di Kamar Mandi, lan Pelajaran Basa Inggris Tentang Berat Badan
Afrizal kapincut marang tinemuné sesambungan antarané objek ing puisi-puisiné, goleki ing tembung-tembungé mau sawijining "visualisasi tata basa atas benda-benda" (a "visual grammar of things")
Intimasi sesambungane rahasia antar objek-objek tartemtu mènèhi informasi akèh ngenani puitika Afrizal
Taun 1981, sawijining naskah dramane éntuk bebungah ing sayembara "Kincir Emas Radio Nederland Wereldomreop"
Karya dramane kanthi irah-irahan "Pertumbuhan di atas Meja Makan", kapilih ing antologi drama Indonesia satus taun kang diterbitake déning Yayasan Lontar, lan diterjemahake ing versi basa Inggris kanthi irah-irahan "Things Growing on the Table"
Karya drama Afrizal mau minangka salah siji tuladha kang representatif kanggo karya kang thukul ing era postmodernisme Indonesia
Karya iki nentang panggunaan narasi keseragaman kang dibéntuk déning Orde Baru ing Indonesia
Ing karya dramane iki, Afrizal kang uga minangka editor, yasa sawijining "perpecahan" ("disunity") kanthi mecah utawa gawé kethokan-kethokan dialog saka pirang-pirang sumber kang béda, tuladhané kethokan pidato présidhèn Soekarno lan wakile Mohamad Hatta digabungake karo dialog saka "Caligula" karya Albert Camus lan "Sandyakala Ning Majapait" karya Sanusi Pane